José Pérez Brey

José Pérez Brey, nado en Santiago de Compostela o 15 de marzo de 1889 e finado na mesma cidade en maio de 1946,El Correo Gallego, 7-5-1946, p. 5. foi un mestre e escritor galego.

 Traxectoria 
Curmán de Pedro Brey Guerra, foi testemuña da súa voda en xuño de 1917.El Eco de Santiago, 25-6-1917, p. 2. Foi mestre interino de Eidián (Agolada) de 1920 a 1925,Diario de Pontevedra, 7-5-1920, p. 2. de Caldas de Reis en 1925,El Progreso, 1-9-1925, p. 2., San Cosme de Abeancos (Melide) en 1926,El Ideal Gallego, 5-1-1926, p. 2. Pezobrés (Santiso) en 1927,El Ideal Gallego, 11-10-1927, p. 6. e Santa Cristina de Cobres (Vilaboa) en 1931.El Progreso, 2-4-1931, p. 2. Aprobou as oposicións en 1931 e foi destinado a Pinol (Sober),El Magisterio Español, 19-1-1932, p. 10. de onde pasou a San Vicente de Castillón (Pantón), e dende 1935 foi mestre de Cabreira (Maianca, Oleiros).

Co golpe de Estado do 18 de xullo de 1936 foi suspendido de emprego e soldo en decembro.El Compostelano, 17-12-1936, p. 2. Depurado, foi acusado de anarquista, pola súa novela Luz y Basilio publicada en 1930, e comunista por constituír unha entidade "bajo pretesto de agrarismo", e foi separado do servizo e baixa na escala en xullo de 1940.El Compostelano, 9-7-1940, p. 2. Revisado o seu expediente de depuración, foi sancionado coa suspensión de emprego e soldo por dous anos e traslado fora da provincia en xuño de 1941.Boletín Oficial da Provincia da Coruña, 26-6-1941, p. 2. En agosto de 1944 foi trasladado a Vilalba.El Compostelano, 9-8-1944, p. 2. A súa novela Luz y Basilio foi considerada anarquista pola censura franquista e foi prohibida.

 Obra 
 Luz y Basilio. Novela, 1930.Luz y Basilio

 Notas 

Categoría:Profesores de Galicia

Categoría:Escritores de Galicia en lingua castelá
Categoría:Represaliados polo franquismo
Categoría:Nados en Santiago de Compostela
Categoría:Nados en 1889
Categoría:Finados en 1946
Categoría:Personalidades de Galicia sen imaxes